**C.2 ผลและกระบวนการจัดการศึกษาของแต่ละหลักสูตรต่อผลการเรียนรู้**

**(Learning Outcomes) และความต้องการจำเป็นของผู้มีส่วนได้ส่วนเสีย**

|  |  |  |  |  |
| --- | --- | --- | --- | --- |
| **C.2.1** | **:** | **มีการกำกับติดตามและประเมินผลการจัดการศึกษาของแต่ละหลักสูตรให้บรรลุคุณลักษณะที่พึงประสงค์ของบัณฑิต และผลการเรียนรู้** | | |
| **ปีที่ใช้ในการประเมิน** | | | **:** | ปีการศึกษา 2563 |
| **ผู้รับผิดชอบ Criteria** | | | **:** | สุระศักดิ์ อาษา |
| **หน่วยงาน** | | | **:** | สำนักบริหารและพัฒนาวิชาการ |

**ผลการดำเนินงาน :**

มหาวิทยาลัยมีกระบวนการกำกับติดตามการจัดการศึกษาของแต่ละหลักสูตรโดยใช้ระบบสารสนเทศ โดยการตรวจสอบจากไฟล์ รายละเอียดของรายวิชา (มคอ. 3) รายละเอียดของประสบการณ์ภาคสนาม (มคอ. 4) รายงานผลการดำเนินการของรายวิชา (มคอ. 5) รายงานผลการดำเนินการของประสบการณ์ภาคสนาม (มคอ. 6) และรายงานผลการดำเนินงานของหลักสูตร (มคอ.7) ทั้งนี้ ผู้มีส่วนได้ส่วนเสียสามารถตรวจสอบได้ผ่าน[เว็บไซต์สำนักบริหารและพัฒนาวิชาการ](http://www.education.mju.ac.th/informationSystem/tqfFileUpload/officer/tqf3FileList.aspx) ที่สามารถใช้เป็นข้อมูลในกำกับติดตาม และตรวจสอบการดำเนินการของหลักสูตรเพื่อให้บรรลุผลการเรียนรู้ (การปรับปรุงกระบวนการกำกับติดตามการจัดการศึกษาโดยคณะ/หลักสูตร ดำเนินการนำเสนอรายงานผลการดำเนินงานของหลักสูตร (มคอ.7) ต่อที่ประชุมคณะกรรมการประกันคุณภาพมหาวิทยาลัย คณะกรรมการด้านวิชาการ คณะกรรมการสภาวิชาการ) โดยในแต่ละปีการศึกษา ได้จัดทำปฏิทินการดำเนินงานด้านต่าง ๆ ทั้งนี้ มหาวิทยาลัย ได้มีการกำกับ ติดตาม การจัดการศึกษาของแต่ละหลักสูตร โดยกำหนดเป็น[ปฏิทินการดำเนินงานตามกรอบมาตรฐานคุณวุฒิ เพื่อการประกันคุณภาพหลักสูตรและการเรียนการสอน (มคอ. 3 ถึง มคอ. 7)](http://www.education.mju.ac.th/fileDownload/547.pdf) และหลักสูตรมีวิธีการประเมินผลผู้เรียนตามผลการเรียนรู้ โดยมีการประเมินผลผู้เรียนตลอดปีการศึกษา ซึ่งกำหนดวิธีการประเมินผลที่หลากหลายและสอดคล้องกับผลการเรียนรู้ที่คาดหวัง ซึ่งในแต่ละหลักสูตรฯ ได้มีการกำหนดผลการเรียนรู้ของหลักสูตร PLOs และได้กำหนดผลการเรียนรู้ในระดับย่อยในแต่ละชั้นปี YLOs รวมไปจนถึงได้กำหนดผลการเรียนรู้ของรายวิชาต่าง ๆ CLOs ตามลำดับ เพื่อให้ได้ผู้เรียนได้บรรลุผลสำเร็จตามผลการเรียนรู้ที่คาดหวัง

ด้วยมหาวิทยาลัยแม่โจ้มี[อัตลักษณ์ของนักศึกษามหาวิทยาลัยแม่โจ้ “นักปฏิบัติที่เชี่ยวชาญในสาขาวิชาและทันต่อการเปลี่ยนแปลง”](https://www.mju.ac.th/main/Identity/identity-mju.html) มหาวิทยาลัยมุ่งเน้นให้ผู้เรียนได้เรียนรู้จากการปฎิบัติ เพื่อให้เกิดการเรียนรู้ในศาสตร์ของตนอย่างแท้จริง สามารถนำความรู้และประสบการณ์นั้นมาต่อยอดให้เกิดประโยชน์ และสามารถเรียนรู้ตลอดชีวิตได้ ซึ่งคุณลักษณะบัณฑิตที่พึงประสงค์ของมหาวิทยาลัย มีการกำหนดไว้ตั้งแต่ปีการศึกษา 2559 มหาวิทยาลัยมีนโยบายให้ทุกหลักสูตรที่มีการพัฒนาหรือปรับปรุงหลักสูตรใหม่ตั้งแต่ปีการศึกษา 2559 ให้เป็นหลักสูตรที่แข่งขันได้ มีความทันสมัย ตรงกับความต้องการของผู้ประกอบการ และมีแนวทางการพัฒนาที่เป็น Outcome Based Education ตาม[ประกาศมหาวิทยาลัยแนวทางการพัฒนา/ปรับปรุงหลักสูตร ตั้งแต่ปีการศึกษา 2559 เป็นต้นไป](http://www.erp.mju.ac.th/openFile.aspx?id=NDAzMzQx&method=inline) และได้มีการกำหนดคุณลักษณะพิเศษของนักศึกษาและมาตรฐานผลการเรียนรู้ 5 ด้าน ของนักศึกษา[ระดับปริญญาตรี](http://www.erp.mju.ac.th/openFile.aspx?id=NDAzMzky&method=inline) [ระดับปริญญาโท](http://www.erp.mju.ac.th/openFile.aspx?id=NDAzMzQz&method=inline) และ[ระดับปริญญาเอก](http://www.erp.mju.ac.th/openFile.aspx?id=NDAzMzQ0&method=inline) ทั้งนี้ ได้ผ่านความเห็นชอบจากที่ประชุมสภามหาวิทยาลัย ครั้งที่ 5/2559 วันที่ 13 พฤศจิกายน 2559 และครั้งที่ 1/2560 วันที่ 5 กุมภาพันธ์ 2560 ซึ่งได้กำหนดไว้ในเอกสารรายละเอียดหลักสูตร (มคอ.2) ที่ปรับปรุงตั้งแต่ปีการศึกษา 2560 เป็นต้นมา

มหาวิทยาลัยมีการจัดการเรียนการสอนที่สอดคล้องกับคุณลักษณะบัณฑิตที่พึงประสงค์ ดังนี้ การจัดการเรียนการสอนในหลักสูตรระดับปริญญาตรี มุ่งเน้นให้นักศึกษาเรียนรู้จากการปฏิบัติและสามารถเรียนรู้ตลอดชีวิตได้ ดังนั้น รายวิชาของแต่ละหลักสูตรจะมีรายวิชาปฏิบัติ และชั่วโมงปฏิบัติการ โดยได้กำหนดกลุ่มวิชาสหกิจศึกษาไว้ในโครงสร้างหลักสูตรระดับปริญญาตรีทุกหลักสูตร โดยเน้นการเรียนการสอนด้านวิชาการควบคู่กับการฝึกปฏิบัติจริงทั้งในและนอกห้องเรียน โดยจัดการเรียนการสอนสอดคล้องกับปรัชญาการศึกษาและวัตุประสงค์ของหลักสูตรที่กำหนดไว้ในเอกสารรายละเอียด (มคอ.2) เพื่อนักศึกษาจะได้นำไปใช้ประโยชน์ในการประกอบอาชีพในอนาคต

มหาวิทยาลัยมีกระบวนการทบทวนและประเมินผลของการจัดการเรียนการสอน และการประเมินของนักศึกษาเมื่อสิ้นสุดภาคการศึกษา เพื่อนำผลการประเมินที่ได้ไปปรับปรุง ดังนี้

1. อาจารย์ผู้สอนในรายวิชาของหลักสูตรต้องจัดส่งรายละเอียดของรายวิชา (มคอ. 3) และรายละเอียดของประสบการณ์ภาคสนาม (มคอ. 4) ก่อนเปิดสอนในแต่ละภาคการศึกษา เพื่อให้นักศึกษาและผู้มีส่วนได้ส่วนเสีย ได้รับทราบ รายละเอียดของรายวิชา (มคอ. 3) และรายละเอียดของประสบการณ์ภาคสนาม (มคอ. 4) ของแต่ละรายวิชา งานผลการดำเนินการของรายวิชา (มคอ. 5) และรายงานผลการดำเนินการของประสบการณ์ภาคสนาม (มคอ. 6) ของภาคการศึกษาที่ผ่านมา และทบทวนความสอดคล้องระหว่าง CLOs และ PLOs ของหลักสูตร เนื้อหารายวิชา วิธีการจัดการเรียน  
   การสอน และการประเมินผลของแต่ละรายวิชาของหลักสูตร

(2) เมื่อเสร็จสิ้นภาคการศึกษาอาจารย์ผู้สอนในรายวิชาของหลักสูตรต้องสรุปผลการประเมินการจัดการเรียนการสอนในรายงานผลการดำเนินการของรายวิชา (มคอ. 5) และรายงานผลการดำเนินการของประสบการณ์ภาคสนาม (มคอ. 6) เพื่อนำไปปรับปรุงในปีการศึกษาถัดไป

มหาวิทยาลัยได้กำหนดให้หลักสูตรจะต้องรายงานผลการดำเนินงานของหลักสูตร (มคอ.7) ต่อคณะกรรมการวิชาการคณะฯ คณะกรรมการประจำคณะฯ พิจารณาแล้วจัดส่งมายังสำนักบริหารและพัฒนาวิชาการต่อไป เพื่อให้มหาวิทยาลัยได้รับทราบการดำเนินงานของหลักสูตรอย่างต่อเนื่อง

**ผลการประเมินตนเอง ระดับ 2** : Inadequate and Improvement is Necessary